b'\n_START_ARTICLE_\nMasa Jidovului\n_START_SECTION_\nLocalizare\n_START_PARAGRAPH_\nAria natural\xc4\x83 se afl\xc4\x83 la grani\xc8\x9ba vestic\xc4\x83 a jude\xc8\x9bului Sibiu cu cea sud-estic\xc4\x83 a jude\xc8\x9bului Alba, pe teritoriile administrative ale comunelor Jina, Sibiu \xc8\x99i \xc8\x98ugag, Alba (satul T\xc4\x83u Bistra), pe malul drept al r\xc3\xa2ului Sebe\xc8\x99, \xc3\xaen imediata apropiere de drumul na\xc8\x9bional (DN67C) Transalpina.\n_START_SECTION_\nDescriere\n_START_PARAGRAPH_\nRezerva\xc8\x9bia natural\xc4\x83 (inclus\xc4\x83 \xc3\xaen situl de importan\xc8\x9b\xc4\x83 comunitar\xc4\x83 - Frumoasa) a fost declarat\xc4\x83 arie protejat\xc4\x83 prin Legea Nr.5 din 6 martie 2000, publicat\xc4\x83 \xc3\xaen Monitorul Oficial al Rom\xc3\xa2niei, Nr.152 din 12 aprilie 2000, privind aprobarea Planului de amenajare a teritoriului na\xc8\x9bional - Sec\xc8\x9biunea a III-a - zone protejate \xc8\x99i are o suprafa\xc8\x9b\xc4\x83 de 2 ha. Aceasta reprezint\xc4\x83 un abrupt st\xc3\xa2ncos din \xc8\x99isturi cristaline acoperit par\xc8\x9bial cu vegeta\xc8\x9bie forestier\xc4\x83, care la o altitudine de 50 m. de la albia r\xc3\xa2ului are o platform\xc4\x83 (forma\xc8\x9biune geologic\xc4\x83 ie\xc8\x99it\xc4\x83 \xc3\xaenspre vale) de forma unei mese.'